26/04/2013 | Administración LocalMunicipal
Culleredo
Secretaría Xeral
Modificación do Regulamento municipal do servizo de saneamento

ANUNCIO DE APROBACIÓN DEFINITIVA O Pleno do Concello, en sesión ordinaria celebrada o día 29 de novembro de 2012, aprobou inicialmente a modificación do Regulamento municipal do servizo de saneamento. Transcorridos os prazos sinalados nos artigos 49 b) e 65.2 da vixente Lei 7/85, sen presentarse alegación ou requirimento algún, enténdese definitivamente aprobado o texto que se publica como anexo e que entrará en vigor ao día seguinte da súa publicación íntegra no Boletín Oficial da Provincia, en cumprimento do disposto no art.70.2 da vixente Lei 7/85, do 2 de abrir, reguladora das bases do réxime local. A N E X O Artigo 13.–Determinación e execución. A entidade xestora informará sobre as características que deben reunir as acometidas, realizándoas de acordo coas condicións técnicas establecidas polo Concello. O deseño e construción das acometidas deben seguir as seguintes características técnicas mínimas, que poderán ser complementadas polas condiciones técnicas que dispoña o Concello de Culleredo ou a entidade xestora: 1. Como norma xeral a acometida deberá realizarse ata un pozo de rexistro da rede de saneamento. Outras solucións deberán ser aprobadas especificamente pola entidade xestora.2. A acometida realizarase polo medio de condutos de DN ≥ 160 mm.3. A pendente mínima das conducións que formen parte da acometida será do 2%, salvo casos especiais debidamente xustificados e autorizados.4. Como regra xeral, os condutos das augas residuais discorrerán por unha zanxa distinta da utilizada para os condutos de abastecemento de auga potable. De non ser posible e previa a conformidade do xestor, o conduto da auga potable colocarase a un nivel superior ó dos colectores, separados ambos como mínimo 60 cm, tanto en planta como en alzado. No caso de imposibilidade técnica desta segunda alternativa será a entidade xestora a encargada de definir a solución a adoptar.5. Se construirán pozos de rexistro visitables en cambios de aliñación e rasante así como nos entronques de ramais e en aliñacións rectas a distancias máximas de 50 m.6. Nas instalacións hoteleiras, talleres, grandes bloques de apartamentos e outros edificios singulares, estacións de servizo, talleres de automóbiles, garaxes e similares, antes da acometida, e no interior da propiedade, construirase un separador de graxas e sólidos, cuxo dimensionado se xustificará adecuadamente segundo as normas técnicas establecidas.7. A acometida de augas residuais deberá dispoñer dun dispositivo sifónico que evite o paso de malos olores, deseñado de acordo co documento básico HS do código técnico da edificación, que irá situado nunha arqueta previa á sección de control. O conduto de saída das augas irá provisto dun codo de 90°, dispoñendo de un cerre hidráulico de polo menos 50 mm.8. É obrigación do usuario tomar as medidas técnicas necesarias para evitar o retroceso de augas a través das acometidas en momentos de sobrecarga da rede xeral. Para elo deberán instalar válvulas ou dispositivos antirretorno nas instalacións interiores.9. Cando o nivel de desaugue particular non permita a condución ó alcantarillado por gravidade, a elevación deberá ser realizada polo titular da acometida. Neste caso as instalacións interiores de desaugue deberán ser completamente estancas á presión de 1 kg/cm 2.10. Todos os usuarios deberán dispoñer dunha sección de control (individual ou colectiva) na acometida, a cal virá definida na súa autorización de acometida ou no seu respectivo permiso de vertido.11. Disporase dunha sección de control para cada tipo de vertido de auga autorizado, que deberá reunir as características necesarias para poder obter mostras representativas dos vertidos.12. A sección de control deberá ser dun tamaño adecuado ós condutos utilizados tubería e cunhas dimensións adecuadas para o seu respectivo rexistro e Iimpeza. Deberá permitir, no seu caso, a instalación de equipos de medida.13. Diferéncianse dous tipos principais de sección de control: a sección de control de usuarios domésticos (tipo I) e a sección de control de usuarios non domésticos (tipo II). 14. A sección de control tipo I deberá estar situada preferentemente en zona privada común e con libre acceso ó persoal de inspección.15. A sección tipo I terá unhas dimensións mínimas 50x50 cm se é de sección cuadrada, ou de 80 cm de diámetro si se trata dun pozo. Contará con pates de baixada se a profundidade así o require e o fondo rematarase en forma de media cana con andéns laterais para evitar sedimentacións.16. A sección de control de tipo II deberá estar situada preferentemente fora do inmoble, en terreos do propio usuario e sen afectar á vía pública, augas abaixo do último vertido (de sorte que non se poda alterar as características finais do efluente), estará libre de todo obstáculo e encontrarase en idóneo estado de limpeza para a súa función.17. A sección de control terá unha tapa de fundición con resistencia adecuada ó peso que deba soportar polo tráfico (persoas ou vehículos), será hermética con xunta de goma para evitar o paso de olores e gases e disporá dun sistema de peche que impida a manipulación por persoal non autorizado. A tapa terá unhas dimensións adecuadas para facilitar o acceso ás persoas, se fose necesario, e para o paso dos equipos de muestreo. En todo caso a responsabilidade do mantemento da mesma será exclusivamente do titular da acometida.18. A sección de control deberá dispoñer, cando o permiso de vertido así o estableza, dun elemento de aforo homologado cun rexistro totalizador para a determinación exacta do efluente vertido.19. En función dos parámetros establecidos no permiso de vertido, ou cando as condiciones do desaugue o fagan aconsellable, a entidade xestora poderá autorizar a construción dunha sección de control que integre nunha soa arqueta ou cámara o sistema sifónico e a sección de control. A execución das acometidas será competencia da entidade xestora que realizará os traballos e instalacións correspondentes a cargo do peticionario, xa sexa este o usuario do servizo, ou construtor do inmoble ou o propietario do predio. Se pola entidade xestora se detectara unha acometida que non cumpra os criterios aquí establecidos, as modificacións que sexa necesario facer para axustalos ó presente regulamento, serán a conta do promotor/es da mesma. Así mesmo, a entidade xestora proporá as modificacións que deban efectuarse na rede existente cara a recepción da vertedura, e que tamén satisfará ó peticionario. A entidade xestora confeccionará o orzamento para a execución das obras de acometida consonte o cadro único de prezos vixente aprobado polo Concello. Este orzamento terá carácter definitivo e deberá adaptarse a cada caso concreto, logo de comprobadas as medicións. Non terá carácter definitivo se non se aplican os prezos aprobados ou se a entidade xestora incorre en falsidade, fraude ou erro na súa confección. O cadro de prezos a aplicar será o vixente no momento de formularse a solicitude de acometida. Artigo 20.–Pequenas ampliacións e melloras na rede. A efectos deste regulamento, considérase a necesidade de realizar pequenas ampliacións e melloras nas redes de sumidoiros existentes, nos seguintes casos: − Cando, existindo sistema público de saneamento en baixa nalgún terreo público lindante co inmoble, o novo enganche represente un aumento apreciable de caudal no saneamento. − Cando a distancia ata o punto de conexión sexa superior a 10 m. − Cando, aínda existindo rede, esta teña categoría de colector xeral. Nas vías de solo urbano con servizo defectuoso, insuficiente ou incompleto, que non permite satisfacer axeitadamente o saneamento si se aumentan as verteduras por novas peticións de acometidas, redactarase e someterá a aprobación municipal o correspondente proxecto técnico de obras que faga posible a recolleita dos caudais que se prevexan. Para tal fin, o Concello coordinará a implantación ou mellora do servizo de saneamento con outros servizos urbanísticos a levar a cabo na mesma vía, tales como pavimentación, acerados, abastecemento, etc., co fin de evitar levantamentos, roturas e reposicións innecesarias. Cando para a execución dunha acometida cumpra efectuar un prolongamento da/s rede/s de saneamento en baixa, correrá por conta do solicitante a totalidade dos gastos que se orixinen con motivo da devandita ampliación, o que se fará constar no orzamento que se confeccione ao obxecto, pasando a propiedade municipal unha vez realizada. As obras de ampliación as que se refire o apartado anterior executaranse con carácter xeral pola entidade xestora, podendo realizarse por contratista suficientemente cualificado aínda que e en todo caso este non poderá realizar o entronque coa/s rede/s de saneamento existentes. A dirección, vixilancia e inspección de estas ampliacións da rede serán efectuadas directamente polo Concello ou entidade xestora que fixará, así mesmo, as condicións e especificacións técnicas e sanitarias que deben observarse en la execución. A entidade xestora realizará unha inspección completa de todos os colectores instalados mediante cámara robotizada con cargo á empresa que realizou as obras xa se trate de obras particulares ou contratadas polo Concello. As prolongacións da rede deberán discorrer, con carácter xeral, por terreos de dominio público. Naquelas partes da rede que se sitúen excepcionalmente en terreos privados, os propietarios dos terreos afectados polo paso da tubaxe porán a dispor do Concello unha franxa de tres metros de ancho ó longo do seu percorrido, sen que poidan obstaculizar, por ningún medio, o acceso do persoal ou da maquinaria para reparacións ou inspeccións. Nos casos en que o solicitante da prolongación da rede non sexa propietario dos terreos polos que ten que discorrer o a rede e se non existe o outra alternativa, terá que acordar co propietario a adquisición do terreo necesario ou constituír unha servidume de acueduto, para o establecemento o prolongación das redes, inscribíndoa no Rexistro da Propiedade. Dada a propiedade municipal das ampliacións da/s rede/s, a entidade xestora ten plena liberdade para conectar a estas instalacións as acometidas xa existentes na zona ampliada. Artigo 21.–Urbanizacións e unidades de execución. As instalacións das redes de sumidoiros propias de urbanizacións, novas rúas ou unidades de execución, serán executadas polo promotor, de acordo co correspondente proxecto técnico necesariamente aprobado polo Concello, podendo a través dos seus servizos técnicos solicitar á entidade xestora cantos informes consideren oportunos. Para os efectos deste regulamento entenderase por urbanizacións e unidades de execución aqueles terreos sobre os que a actuación urbanística esixa a creación, modificación ou ampliación da infraestrutura viaria e de servizos, tanto se as obras se realizan para conectar as distintas parcelas ou solares nos que se divida o terreo como si se executan para unir a urbanización ou unidade de execución con outra zona xa urbanizada e con servizos. O permiso de enganche ás redes existentes para a unidade de execución ou urbanización, así como para as acometidas a os solares e inmobles situados nela, estará supeditado a que previamente se acredite o cumprimento das condicións que seguen: − Os esquemas das redes de sumidoiros interiores así como as demais instalacións relacionadas deberán ser proxectadas por técnico competente e aprobadas polo Concello, debendo ser executadas por conta do promotor ou propietario da urbanización ou polígono, de acordo coas normas técnicas municipais e demais aplicables. − As obras e instalacións previstas no proxecto aprobado e as modificacións que, convenientemente autorizadas polo Concello, sexan introducidas posteriormente, serán executadas igualmente por conta do promotor ou propietario, ou no seu caso, por una empresa construtora coa correspondente clasificación empresarial, e sempre baixo a dirección dun técnico destes últimos. − A entidade xestora, coa conformidade dos servizos técnicos municipais ou requirimento destes, poderá esixir, tanto durante o desenvolvemento das obras como no momento da súa recepción e posta en servizo, as probas e ensaios que estime convenientes co fin de garantir a idoneidade da execución e o cumprimento das especificacións de calidade que afecten ós materiais previstos no proxecto, sendo os gastos derivados de tales probas a cargo do promotor ou propietario da urbanización. Só nestas obras de urbanización estará facultado o promotor ou construtor para realizar as acometidas de saneamento aos futuros edificios, parcelas ou solares resultantes da mesma, debendo realizalas de acordo coa normativa municipal e atendendo ás recomendacións e suxestións da entidade xestora. En ningún caso estará facultado o promotor ou construtor da urbanización a realizar a ligazón coas redes exteriores ao seu ámbito, todo iso sen prexuízo das autorizacións necesarias do Concello e as formalizacións dos contratos correspondentes segundo o procedemento indicado neste regulamento. O enlace das redes interiores coas conducións exteriores que forman a rede pública conservada pola entidade xestora, así como as modificacións, ampliacións ou eventuais reforzos ás mesmas que houbese que efectuar como consecuencia das novas demandas impostas pola urbanización, quedarán perfectamente delimitadas no proxecto previo e executaranse pola entidade xestora con cargo ó promotor ou propietario da urbanización. Unha vez rematadas as instalacións, serán verificadas polos servizos técnicos municipais por si ou a través da entidade xestora que realizará una inspección completa de todos os colectores instalados mediante cámara robotizada con cargo ó promotor ou propietario da urbanización, co fin de aceptar a propiedade das instalacións, das súas servidumes de paso e dos usos da urbanización que pasen a ser de dominio público, asumindo a xestión e mantemento dos servizos de saneamento unha vez recepcionadas polo Concello. Artigo 29.–Prohibicións e limitacións. Está prohibido: a) A vertedura ó sistema de saneamento das substancias relacionadas no anexo VERTEDURAS PROHIBIDAS desta ordenanza. b) A dilución para acadar os niveis de emisión que permitan a súa vertedura ao sistema, agás nos supostos de emerxencia ou de perigo inminente e, en todo caso, previa comunicación ao Concello. c) Queda totalmente prohibido, salvo expresa autorización da entidade xestora, o vertido de augas residuais, ou de calquera outro tipo de residuo, dende camións cisterna (ou de outro tipo) á rede de saneamento. d) A vertedura ás redes de saneamento de augas brancas (é dicir, augas que non foron sometidas a ningún proceso de transformación de tal xeito que a súa potencial capacidade de perturbación no medio é nula) ao sistema cando poida adoptarse unha solución técnica alternativa por existir no entorno da actividade unha rede separativa ou ben unha canle pública. En caso contrario, deberá obterse a correspondente autorización de vertedura. As verteduras non domésticas que conteñan substancias das relacionadas no anexo VERTEDURAS LIMITADAS desta ordenanza deberán respectar as limitacións alí establecidas, sen que poida admitirse a dilución para acadar os devanditos límites. En función do caudal de vertedura xerada, imporanse unhas reducións nos valores dos parámetros do anexo VERTEDURAS LIMITADAS. Así, o límite para cada parámetro de vertedura calcularase multiplicando os valores establecidos na ordenanza municipal por un coeficiente redutor (µ) que se calculará do seguinte xeito: Onde: DBO5 EDAR = DBO5 de deseño da EDAR para a auga de entrada. DBO5 ORD = DBO5 reflectida na ordenanza. Q = Caudal punta horario xerado polo usuario. Qm EDAR = Caudal medio de deseño a EDAR μ = Coeficiente redutor para a totalidade de parámetros da ordenanza. Os valores 5% e 15% poderanse modificar previa comunicación e xustificación dos novos valores ante a Administración Hidráulica, si se comprobara na práctica que outros se axustan máis á realidade. Parámetro de vertedura do usuario = μ * Parámetros de ordenanza Artigo 30.–Permiso de vertedura. Quedan obrigados a obter permiso de vertedura ao sistema público de saneamento en baixa os seguintes usuarios: − Todos os usuarios non domésticos. − Todos os usuarios cuxa vertedura sexa superior a 2.000 metros cúbicos anuais, ou ben aqueles cun volume de vertedura inferior pero que orixinen contaminación de carácter especial na súa natureza o na súa cantidade (para este efectos considerarase producida tal contaminación cando esta sexa superior a equivalente a unha poboación de 200 habitantes-equivalentes). − Os usuarios cun volume de vertido inferior a 2.000 metros cúbicos anuais pero que orixinen contaminación especial nos termos do artigo 47.1. c) da Lei 9/2010, de augas de Galicia. − Todas as actividades que incorporen auga en proceso y/o están obrigadas polo Real Decreto Lexislativo 1/2008, do 11 de xaneiro, por lo que se aproba o texto refundido da Lei de avaliación de impacto ambiental de proxectos, anexos I e II. − O resto dos usuarios cuia actividade xere augas residuais domésticas quedan suxeitas ás regulamentacións que dite a entidade xestora e, en todo caso, ás prohibicións establecidas no anexo I desta ordenanza. − A entidade xestora poderá esixir ó peticionario a caracterización de vertido por un laboratorio acreditado para confirmar que é doméstico. − O permiso de vertido outorgarase a cada usuario en función das características específicas do seu sector de actividade, da súa compatibilidade cos tratamentos da EDAR, da perigosidade do seu efluente e dos caudais de vertido xerados, o que pode supoñer un aumento ou diminución dos valores límite dos parámetros do anexo II, así: a) Calquera actividade ou instalación, incluída ou non no Catálogo de actividades potencialmente contaminantes das augas, se lle poderá fixar valores límites diferentes ós establecidos con carácter xeral no anexo II, para aqueles vertidos de augas, cuias circunstancias particulares debidamente xustificadas, así o aconsellen. b) En casos particulares, se lle poderán impoñer limitacións máis estritas en aplicación da normativa vixente en materia de avaliación de impacto ambiental, polo seu contido en substancias perigosas incluídas no anexo I (C - Vertidos con substancias perigosas) ou no anexo II (os parámetros coa nota 12: Parámetros contaminantes dificilmente tratables na EDAR ou con impacto significativo sobre os obxectivos de calidade do medio receptor e os potenciais usos das augas depuradas). − Os usuarios que teñan sistemas autónomos de saneamento cuia conexión á rede de saneamento municipal sexa tecnicamente imposible deberán presentar a súa solicitude de permiso vertido ante o organismo de cuenca. − As augas residuais procedentes de usuarios non domésticos cuias augas presenten graxas, aceites ou outro produto destas características, deberán dispoñer do correspondente separador de graxas construído na forma adecuada para evitar vertidos. − En el caso de vertidos procedentes de colectores o redes de saneamento de outros termos municipais, ou pertencentes a outras administracións ou organismos dependentes destas, será titular do vertido o titular da rede da que provén xusto antes do punto de vertido. Estes vertidos terán consideración de augas residuais de usuarios especiais. Entenderase por permiso de vertedura aquela autorización do Concello que ten por finalidade comprobar que a evacuación das augas residuais por medio da rede de sumidoiros municipal acomódase ás normas establecidas e que a composición e características das augas residuais se manteñen dentro dos límites establecidos. No caso de que a evacuación das augas residuais sexa ao dominio público hidráulico ou ao dominio público marítimo-terrestre, a autorización da vertedura corresponderá ao ente público Augas de Galicia. O Concello poderá modificar as condicións do permiso de vertedura cando as circunstancias que motivaron o seu outorgamento foran alteradas ou sobreviñeran outras que, de ter existido con anterioridade, terían xustificada a súa denegación ou o outorgamento en termos distintos, podendo ser o seu caso decretar a suspensión temporal ata que se superen ditas circunstancias. Neste suposto o usuario será informado con suficiente antelación das posibles modificacións e disporá do tempo axeitado para adaptarse ao seu cumprimento. O outorgamento do devandito permiso faculta aos mencionados usuarios para realizar verteduras de augas residuais ao sistema público de saneamento nas condicións que nel se establezan. O permiso de vertedura estará condicionado ao cumprimento das condicións establecidas nesta ordenanza, e outorgarase con carácter indefinido sempre e cando non varíen substancialmente as condicións inicias de autorización. Non se permitirá ningunha conexión á rede de sumidoiros en tanto non se teñan efectuadas as obras ou instalacións especificamente determinadas, así como as modificacións ou acondicionamentos técnicos que, á vista dos datos aportados na solicitude de acometida, estableza o Concello. En todo caso o permiso de vertedura non se entende como concedido ata que o solicitante obteña expresa autorización. Artigo 32.–Contido do permiso de vertedura. A resolución de outorgamento do permiso de vertedura ao sistema público de saneamento que dite o Concello incluirá, como mínimo, os seguintes extremos: a) Os límites máximos admisibles das características cualitativas da vertedura. b) Os límites cuantitativos do volume da vertedura, indicando o caudal medio e o caudal máximo en metros cúbicos por hora e por día. c) A obriga de instalar, no prazo máximo dun mes desde a notificación da resolución, unha arqueta que permita o aforo e a toma de mostras da vertedura. d) A obriga de controlar os parámetros característicos das verteduras dos usuarios non domésticos efectuarase seguindo o establecido na seguinte táboa: Inclúese como anexo CLASIFICACIÓN DE SECTORES INDUSTRIAIS o detalle da clasificación dos diferentes sectores industriais por clase e grupo. e) A obriga de remitir ó Concello coas periodicidades indicadas no apartado anterior, as analíticas das verteduras que se realizan á rede de saneamento, ditos análises correrán sempre a cargo do usuario. f) A obriga de instalar na devandita arqueta un elemento de aforo do caudal de vertedura, cando este e o caudal de abastecemento sexan diferentes. g) Prazo de duración do permiso. O permiso de vertedura ao sistema poderá, ademais, establecer limitacións, condicións e garantías en relación a: a) Horario de vertedura. b) Definición das instalacións de tratamento previo da vertedura que resulten necesarias para acadar as condiciones impostas, e prazo de execución delas. c) No seu caso, excepcións temporais dos requirimentos do anexo VERTEDURAS LIMITADAS, sempre que se aprobe un programa que garanta o seu cumprimento nun prazo non superior a un ano desde a notificación da resolución; ou ben excepcións motivadas pola baixa saturación do sistema, tendentes a aproveitar ao máximo a súa capacidade de depuración, e sempre delimitadas no tempo e na carga. d) Realización de autocontrois por parte do titular do permiso, nos supostos de verteduras que comporten un risco elevado de impacto sobre o sistema de saneamento. O Concello definirá en cada caso particular as verteduras que supoñen un risco elevado en función do caudal de vertedura e das súas cargas contaminantes. e) As demais que estableza o Concello. En ningún caso o outorgamento do permiso de vertedura pode comprometer a consecución dos obxectivos de calidade do medio receptor do efluente depurado do sistema de saneamento. O contido e as prescricións do permiso de vertedura que se outorgue a unha actividade incluída no ámbito da Lei 16/2002 de IPPC, integraranse na resolución que poña fin ao procedemento sinalado na devandita Lei. A inspección, vixilancia e control do cumprimento das condicións do permiso corresponde ó Concello por si, ou a través da entidade xestora. ANEXO I.–VERTEDURAS PROHIBIDAS 1. Con carácter xeral, queda prohibido verter directa ou indirectamente ó sistema de saneamento calquera dos seguintes produtos: a) Materias sólidas ou viscosas en cantidades ou tamaños tales que, por sí solas ou por interacción con outras, poidan producir obstrucións ou sedimentos que impidan o correcto funcionamento dos diferentes elementos da rede de saneamento ou da depuradora de augas residuais, ou dificulten os traballos de mantemento dos mesmos. b) Sólidos, líquidos ou gases combustibles, inflamables ou explosivos. c) Sólidos, líquidos ou gases irritantes, corrosivos o tóxicos. d) SSustancias sólidas potencialmente perigosas. e) Microorganismos nocivos ou cultivos celulares sen desactivar. f) Materias que, por razón da sua natureza, propiedades ou cantidades, por si mesmas ou por integración con outras, poidan orixinar: • A formación de mesturas inflamables ou explosivas co aire. • A creación de atmosferas molestas, insalubres, tóxicas ou perigosas que impidan ou dificulten o traballo do persoal encargado da inspección, limpeza, mantemento ou funcionamento do sistema de saneamento. g) Residuos radiactivos. h) Todos aqueles produtos contemplados na vixente lexislación sobre residuos perigosos ou sanitarios, para o cal todos os titulares e usuarios afectados disporán do nº de rexistro como Produtor de Residuos Perigosos (RP´s), conforme ó disposto na lexislación vixente e levarán un rexistro dos residuos perigosos xerados e entregados a xestor autorizado. i) Os que poidan producir concentracións de gases nocivos na atmosfera da rede de saneamento superiores ós límites seguintes: ppm: partes por millón (v/v) B. CONTAMINANTES DAS AGUAS 1. Considéranse como contaminantes das augas as substancias que figuran relacionadas no anexo II do Real Decreto 606/2003, do 23 de maio, polo que se modifica o Real Decreto 849/1986, do 11 de abril, que son os seguintes: a) Compostos organohaloxenados e substancias que poidan dar orixe a compostos desta clase en medio acuático. b) Compostos organofosforados. c) Compostos organoestánnicos. d) Sustancias e preparados con demostradas propiedades canceríxenas, mutaxénicas, esteroidoxénicas o que poidan afectar á tiroides, á reprodución ou a outras funcións endocrinas, en medio acuático ou a través dun medio acuático. e) Hidrocarburos persistentes e substancias orgánicas tóxicas persistentes e bioacumulables. f) Cianuros. g) Metais e os seus compostos. h) Arsénico e os seus compostos. i) Biocidas e produtos fitosanitarios. j) Materias en suspensión. k) Sustancias que contribúen a la eutrofización, en particular nitróxeno, fósforo e os seus compostos. l) Sustancias que exercen unha influenza desfavorable sobre o balance de osíxeno, e computables mediante parámetros tales como DBO5 y DQO.2. Ademais, se considerarán contaminantes os seguintes: a) Calor. b) Sustancias colorantes. c) Aceites e graxas de orixe animal ou vexetal. C. VERTIDOS CON SUSTANCIAS PERIGOSAS 1. Será de aplicación o artigo 256 do Real Decreto 606/2003, do 23 de maio, polo que se modifica o Real Decreto 849/1986, do 11 de abril, polo que se aproba o Regramento de Dominio Público Hidráulico.2. As autorizacións de vertido limitarán as substancias perigosas propias da actividade causante do vertido, para asegurar o cumprimento dos valores límite de emisión, así como das normas de calidade ambiental e obxectivos de calidade previstos nos planes hidrolóxicos de cuenca e nas restantes disposicións legais de aplicación.3. A efectos do previsto no apartado anterior, as autorizacións de vertido: a) Establecerán os límites de emisión das substancias incluídas na relación I do anexo III dese Real Decreto que contan con regulación específica, coa finalidade de eliminar a contaminación do medio receptor. b) Fixarán os valores límite de emisión das substancias recollidas no Real Decreto 95/2000, do 2 de xuño, co fin de que poidan cumprirse os obxectivos de calidade establecidos nel. c) Terán en conta, para o resto de substancias mencionadas no anexo III do RD 606/2003, as limitacións previstas no apartado 1 del artigo 256.4. Para considerar que o vertido conten substancias perigosas, bastará con que se constate no vertido a presenza dunha das substancias perigosas en concentración superior ó límite de cuantificación analítica. A efectos da aplicación desta característica, se consideran substancias perigosas as que figuran nos seguintes taboleiros: ANEXO II.–VERTEDURAS LIMITADAS Valores límite de vertido ou de emisión NOTAS: 1. Intervalo admisible para o valor de pH.2. Valor límite referido ó contido en aceites e graxas de orixe vexetal o animal.3. Valor límite referido al contido total en metal.4. Suma de benceno, tolueno, etilbenceno e xileno.5. Valor límite referido ó contido en compostos organohaloxenados absorbibles. Poderán observarse valores superiores de AOX en aqueles casos en que se cumpran os valores de organoclorados individualizados recollidos no presente anexo II, sempre que así o autorice a entidade xestora.6. Os sectores industriais incluídos no anexo IV da Orde de 12 de novembro de 1987 (Boletín Oficial do Estado 280, do 23-11-87), deberán cumprir os valores límite e resto de condicións establecidas en dito anexo IV.7. Valor límite expresado como fenol.8. Valor límite referido ó contido en hidrocarburos totais, incluíndo aceites minerais.9. Inhibición da mobilidade de Daphnia Magna.10. Os sectores industriais incluídos nos anexos II e III da Orden de 12 de novembro de 1987 (Boletín Oficial do Estado 280, do 23-11-87), deberán cumprir os valores límite e resto de condicións establecidas en ditos anexos.11. Valor límite expresado como Laurilsulfato (MBAS calculadas como sal sódica do ácido dodecano-1-sulfonico (SAL)). 12. Parámetros contaminantes dificilmente tratables na EDAR o con impacto significativo sobre os obxectivos de calidade no medio receptor e os potenciais usos das augas naturais.13. Parámetros tratables na EDAR o de impacto pouco significativo sobre os obxectivos de calidade dun medio receptor. ANEXO VI.–CÁLCULO DO CUSTO A EFECTOS DE SANCIÓNS, DANOS, FIANZAS E SOBRECUSTO. VALORACIÓN ECONÓMICA DOS PARÁMETROS FÓRMULA APLICADA: X = (resultado analítico-límite do regulamento) x prezo segundo taboleiro x factor do taboleiro x coeficiente de valoración x coeficiente de redución por caudal. X = Valoración económica en euros (€). Coeficiente de valoración da contaminación = pendente da recta = 15,456. Coeficiente de redución por caudal: a) Caudais superiores a 165 m 3 /día. Sen redución. b) Caudais comprendidos entre 165 m 3 /día e 16,6 m 3 /día. Redución do 50%. c) Caudais inferiores a 16,5 m 3 /día. Redución do 75%. Valores límite de vertido o de emisión * VALORACIÓN POR INCUMPLIMIENTO EN pH Intervalo de pH permitido: entre 5,5 e 9,5 u pH (unidades de pH) I. Incumprimentos: a) Franxa de pH comprendidos entre 3-5,5 y 9,5-13, se valorarán con 0,015 € por cada 0,10 u. de pH de incumprimento. b) Franxa de pH comprendidos entre 0-3 y 13-14, se valorarán con 0,030 € por cada 0,10 u. de pH de incumprimento.” Culleredo, 19 de abril de 2013. O alcalde Asdo.: Julio Sacristán de Diego